**ПОКАНА**

ЗА ПУБЛИЧНО ОБСЪЖДАНЕ НА ПРОЕКТА

ЗА БЮДЖЕТ НА ОБЩИНА БЯЛА СЛАТИНА ЗА 2020 ГОДИНА

Кметът на Община Бяла Слатина инж. Иво Цветков на основание чл. 84, ал. 6 от Закона за публичните финанси кани жителите на общината, бизнеса, неправителствените организации, второстепенните разпоредители с бюджет, читалищните настоятелства, представителите на спорта и цялата общественост на

ПУБЛИЧНО ОБСЪЖДАНЕ НА БЮДЖЕТ 2020 Г.

УВАЖАЕМИ ДАМИ И ГОСПОДА,

Предстои обсъждане и приемане на бюджета за 2020 г. Разработването и приемането на общинския бюджет са част от най-важните решения за бъдещето на общината и те трябва да се вземат с активното участие на гражданите. Чрез общественото обсъждане се дава възможност за информираност и реално участие на населението при определяне на обществените потребности, приоритетите и реда на тяхното осигуряване. За нас е важно бюджетът да се състави с вашето участие, разчитаме на вашата активност и отговорност.

Обсъждането ще се проведе на 15 януари 2020 г. (сряда) от 16:30 часа в залата на Общинския съвет, сградата на Общинска администрация, гр.Бяла Слатина, ул. “Климент Охридски” № 68.

Проектобюджетът за 2020 г. ще бъде публикуван на интернет страницата на общината.

Мнения, препоръки и становища могат да се предоставят в деловодството на Община Бяла Слатина до 15:00 ч. на 15.01.2020 г. и на електронен адрес bslatina@oabsl.com

Очакваме Ви.

С уважение,

Инж. Иво Цветков

Кмет на община Бяла Слатина